Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: személyek összeférhetetlenségérõl és vagyonnyilatkozattételi kötelezettségérõl szóló 2001. évi CII. törvény vezetett be. A
Paragraph Index: 641

személyek összeférhetetlenségérõl és vagyonnyilatkozattételi kötelezettségérõl szóló 2001. évi CII. törvény vezetett be. A beadványok azt követõen születtek, hogy az októberi önkormányzati választásokat követõen az újonnan megválasztott képviselõk és a vagyonnyilatkozatot kezelõ önkormányzatok szembetalálták magukat a törvény hiányos és a személyes adatok védelmét veszélyeztetõ szabályaival, azzal, hogy a helyi önkormányzatok több tízezer képviselõje és családjaik ingó és ingatlan vagyonára kiterjedõ vagyonnyilatkozatok nyilvánossága az érintettek személyi és vagyonbiztonságát fenyegeti. Az adatvédelmi biztosi állásfoglalás leszögezte, hogy egy hatályban lévõ törvény rendelkezései mindenkire kötelezõek, az önkormányzati képviselõk vagyonnyilatkozatára vonatkozó törvényi elõírásokat ezért végre kell hajtani. Ugyanakkor jelezte, hogy kezdeményezni fogja az önkormányzati képviselõk vagyonnyilatkozatának nyilvánosságára vonatkozó törvényi elõírás hatályon kívül helyezését. (Az állásfoglalás teljes szövege a Mellékletben olvasható.) (763/A/2002, 778/K/2002, 790/H/2002, 919/A/2002) A közfeladatot ellátó személyek adatainak nyilvánosságát számos további beadvány érintette. Egy országos napilap munkatársa azt panaszolta, hogy a Miniszterelnöki Hivatal jogszerûtlenül tartja vissza a központi tisztikar tagjainak beosztására és munkahelyére vonatkozó adatokat. Az adatvédelmi biztos válaszában kifejtette, hogy a személyügyi nyilvántartás adatai közül a fegyveres szerv megnevezését, a hivatásos állomány tagja nevét, továbbá a beosztására, rendfokozatára és kitüntetésére vonatkozó adatot a hivatásos állomány tagja beleegyezése nélkül nyilvánosságra lehet hozni, a szakmai elõéletére vonatozóan adatokat viszont csak az érintettek hozzájárulásával. (Az állásfoglalás teljes szövege a Mellékletben olvasható.) (239/A/2002) Egy bíró nevére és beosztására vonatkozó adat megtagadását kifogásolta egy ügyvéd az Adatvédelmi Biztos Irodájánál. A Fõvárosi Bíróság elnöke és az adatvédelmi biztos közötti többszöri levélváltást követõen a kért adatot az ügyvéd megkapta. (Az adatvédelmi biztosi állásfoglalás teljes szövege a Mellékletben olvasható.) (245/A/2002) Információszabadság és parlament Mint minden más állami szervre, az Országgyûlésre is kötelezõ a személyes adatok védelmérõl és a közérdekû adatok nyilvánosságáról szóló törvény. A törvényhozás Alkotmányban lefektetett státusza és feladatai, a Házszabályban rögzített eljárása, a képviselõk jogállására vonatkozó speciális szabályok, a törvényhozás fõ szabály szerinti nyilvános mûködése miatt az információs jogok érvényesülése szempontjából a parlament több okból is különleges helyzetben van, ezért az adatvédelmi biztos gyakorlatában az elmúlt években gyakorta vetettek fel jogértelmezési gondokat a képviselõk, a vizsgáló- és egyéb bizottságok, az Országgyûlés Hivatala adatkezelésével kapcsolatos kérdések. Ezek egy részére – az adatvédelmi biztossal folytatott szakmai egyeztetést követõen – az Országgyûlésnek a Házszabály 2001. május 29-i módosításával sikerült megnyugtató választ adnia. (Lásd: Az adatvédelmi biztos 2001. évi beszámolója. Budapest, 2002. 146-147. oldal) Ugyanakkor évrõl évre visszatérõ kérdés, hogy mire terjed ki az országgyûlési képviselõk információ-hozzáférési

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes